دستونک
جَہل ءُ بُرزءَ روان اِنت دیوال ءِ
آپ رنگ ءَ بران اِنت دیوال ءِ
ھَور اِنت، پیژگاہءَ کسّے اوشتاتہ
تُنّ ءَ مانا کنان اِنت دیوال ءِ
انچو گوستہ مئے زندگی دمکاں
انچو دنیا گوزان اِنت دیوال ءِ
راہگوزی تُنّیاں سما نہ کتگ
کَور پُشت ءَ تچان اِنت دیوال ءِ
بُرز ءَ اکسے مں ٹنگ اِتہ روچ ءِ
جہل ءَ ساہگ رِچان اِنت دیوال ءِ
اے کئے اِنت نشتہ بے تواری ءِ
اَرپاں دیما مُشان اِنت دیوال ءِ
تئ زھیر مرچاں سبزُکیں کاھے
چَمّ ءِ نیام ءَ رُدان اِنت دیوال ءِ
نیست امیرؔ ھچ چڑکہ ءُ برمشے
ایوکی بس شدان اِنت دیوال ءِ
امیردوستؔ